Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: [2. számú melléklet a 223/1998. (XII. 30.) Korm. rendelethez]
Paragraph Index: 70

8. Amennyiben a gyermek(ek) eltartásában bármilyen változás történne, azt köteles vagyok a változást követő 15 napon belül bejelenteni. Tudomásul veszem, hogy a bejelentés elmulasztása vagy késedelmes teljesítése miatt jogalap nélkül felvett családi pótlékot vagy iskoláztatási támogatást köteles vagyok megtéríteni. az igénylő aláírása Igazolom, hogy a fenti adatok a valóságnak megfelelnek. az ügyintéző aláírása KITÖLTÉSI ÚTMUTATÓ Ez a nyomtatvány a nevelési ellátáshoz (családi pótlék, iskoláztatási támogatás) korábban benyújtott igénybejelentés módosítására szolgál, azzal együtt értelmezendő. Az anyasági támogatásra vonatkozó igényt a szülést követő 60 napon belül érvényesítheti (nyújthatja be). A gyermekszám változás bejelentő lap benyújtásáról az igényfelvevő szerv igazolást ad ki. A postán benyújtott bejelentő lapról a feladóvevényt őrizze meg. A háztartásba került gyermekre vonatkozó adatokat — eredeti születési anyakönyvi kivonattal, — iskolások esetében iskolalátogatási bizonyítvánnyal, — tartósan beteg, súlyosan fogyatékos gyermek egészségi állapotát bizonyító szakirányú orvosi igazolással, — nevelésbe vett gyermekek esetében gyámhatósági határozattal kell igazolni. A háztartásban élő 18 évesnél idősebb gyermek esetében rendszeres jövedelemnek azt a jövedelmet kell tekinteni, amikor a gyermek adóköteles bevétele legalább három egymást követő hónapban meghaladja a legkisebb munkabér havi összegét. A nyomtatványt a megfelelő adatok beírásával kell kitölteni. 2000/121. szám

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes